FI Euroopan unionin virallinen lehti L 300/44

EUROOPAN KESKUSPANKIN ASETUS (EY) N:o 1348/2007,

annettu 9 päivänä marraskuuta 2007,

euron käyttöönottoon Kyproksessa ja Maltassa liittyvistä siirtymäsäännöksistä, jotka koskevat Euroopan keskuspankin soveltamia vähimmäisvarantoja

(EKP/2007/11)

EUROOPAN KESKUSPANKIN NEUVOSTO, joka

ottaa huomioon Euroopan keskuspankkijärjestelmän ja Euroopan keskuspankin perussäännön sekä erityisesti sen 19.1 artiklan ja 47.2 artiklan ensimmäisen luetelmakohdan,

ottaa huomioon Euroopan keskuspankin soveltamista vähimmäisvarannoista 23 päivänä marraskuuta 1998 annetun neuvoston asetuksen (EY) N:o 2531/98 (1),

ottaa huomioon vähimmäisvarantojen soveltamisesta 12 päivänä syyskuuta 2003 annetun Euroopan keskuspankin asetuksen (EY) N:o 1745/2003 (EKP/2003/9) (2),

ottaa huomioon Euroopan keskuspankin valtuuksista määrätä seuraamuksia 23 päivänä marraskuuta 1998 annetun neuvoston asetuksen (EY) N:o 2532/98 (3),

ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (4) ja erityisesti sen 5 artiklan 1 kohdan ja 6 artiklan 4 kohdan,

ottaa huomioon rahalaitossektorin konsolidoidusta taseesta 22 päivänä marraskuuta 2001 annetun Euroopan keskuspankin asetuksen (EY) N:o 2423/2001 (EKP/2001/13) (5),

sekä katsoo seuraavaa:

(1) Euron käyttöönotto Kyproksessa ja Maltassa 1 päivänä tammikuuta 2008 merkitsee sitä, että Kyproksessa ja Maltassa sijaitseviin luottolaitoksiin ja luottolaitosten sivukonttoreihin sovelletaan varantovelvoitetta tästä ajankohdasta lähtien.

(2) Näiden laitosten liittyminen Euroopan keskuspankin (EKP) vähimmäisvarantojärjestelmään edellyttää siirtymäsäännösten hyväksymistä, jotta luottolaitokset voidaan integroida sujuvasti ilman, että rahaliittoon osallistuvissa jäsenvaltioissa, Kypros ja Malta mukaan luettuina, oleville luottolaitoksille asetettaisiin suhteettomia rasitteita.

(3) Perussäännön 5 artiklan ja Euroopan yhteisön perustamissopimuksen 10 artiklan nojalla jäsenvaltiot ovat velvollisia suunnittelemaan ja toteuttamaan kansallisella tasolla kaikki asianmukaiset toimenpiteet EKP:n tilastovaatimusten edellyttämien tilastotietojen keräämiseksi ja tilastointiin liittyvien valmistelujen suorittamiseksi ajoissa euron käyttöönottamista varten.

(4) Euroopan keskuspankin työjärjestyksen 3.5 ja 4.7 artiklan mukaisesti Central Bank of Cyprusin ja Bank Ċentrali ta’ Maltan/Central Bank of Maltan pääjohtajat on kutsuttu kokouksiin, joissa on käsitelty tämän asetuksen hyväksymistä,

ON ANTANUT TÄMÄN ASETUKSEN:

1 artikla

Määritelmät

Käsitteitä ”laitos”, ”varantovelvoite”, ”pitoajanjakso”, ”varantopohja” ja ”rahaliittoon osallistuva jäsenvaltio” käytetään tässä asetuksessa samassa merkityksessä kuin asetuksessa (EY) N:o 1745/2003 (EKP/2003/9).

2 artikla

Kyproksessa ja Maltassa sijaitsevia laitoksia koskevat siirtymäsäännökset

1. Poiketen siitä, mitä asetuksen (EY) N:o 1745/2003 (EKP/2003/9) 7 artiklassa säädetään, Kyproksessa ja Maltassa sijaitsevia laitoksia koskee siirtymäpitoajanjakso 1 päivästä tammikuuta 200815 päivään tammikuuta 2008.

2. Kunkin Kyproksessa ja Maltassa sijaitsevan laitoksen varantopohja siirtymäpitoajanjaksolle määritellään 31 päivänä lokakuuta 2007 päivätyn taseen tietojen perusteella. Kyproksessa ja Maltassa sijaitsevat laitokset ilmoittavat varantopohjan Central Bank of Cyprusille tai Bank Ċentrali ta’ Maltalle/Central Bank of Maltalle EKP:n raha- ja rahoitustilastointia koskevan tiedonkeruun mukaisesti siten kuin asetuksessa (EY) N:o 2423/2001 (EKP/2001/13) säädetään. Kyproksessa ja Maltassa sijaitsevat laitokset, joita koskee asetuksen (EY) N:o 2423/2001 (EKP/2001/13) 2 artiklan 2 kohdan mukainen poikkeus, laskevat varantopohjan siirtymäpitoajanjaksolle 30 päivänä syyskuuta 2007 päivätyn taseensa perusteella.

3. Siirtymäpitoajanjakson osalta joko Kyproksessa tai Maltassa sijaitseva laitos itse tai kyseisen maan kansallinen keskuspankki laskee kyseistä laitosta koskevan vähimmäisvarannon määrän. Vähimmäisvarannon määrän laskeva osapuoli toimittaa laskelmansa toiselle osapuolelle niin, että tälle jää riittävästi aikaa tarkistaa se ja toimittaa sitä koskevat korjaukset. Molemmat osapuolet vahvistavat lasketun vähimmäisvarannon määrän siihen mahdollisesti tehtyine korjauksineen viimeistään 11 päivänä joulukuuta 2007. Mikäli laskelman vastaanottanut osapuoli ei vahvista vähimmäisvarannon määrää viimeistään 11 päivänä joulukuuta 2007, kyseisen osapuolen katsotaan hyväksyneen lasketun vähimmäisvarannon soveltamisen siirtymäpitoajanjaksona.

4. Kyproksessa sijaitseviin laitoksiin sovelletaan 3 artiklan 2–4 kohtaa soveltuvin osin siten, että nämä laitokset voivat ensimmäisen pitoajanjaksonsa aikana vähentää varantopohjastaan velat Kyproksessa ja Maltassa sijaitseville laitoksille, vaikka tällaiset laitokset eivät vähimmäisvarannon määrää laskettaessa ole asetuksen (EY) N:o 1745/2003 (EKP/2003/9) 2 artiklan 3 kohdassa tarkoitetussa varantovelvoitteen alaisten laitosten luettelossa.

Maltassa sijaitseviin laitoksiin sovelletaan 3 artiklan 2–4 kohtaa soveltuvin osin siten, että nämä laitokset voivat ensimmäisen pitoajanjaksonsa aikana vähentää varantopohjastaan velat Kyproksessa ja Maltassa sijaitseville laitoksille, vaikka tällaiset laitokset eivät vähimmäisvarannon määrää laskettaessa ole asetuksen (EY) N:o 1745/2003 (EKP/2003/9) 2 artiklan 3 kohdassa tarkoitetussa varantovelvoitteen alaisten laitosten luettelossa.

3 artikla

Muissa rahaliittoon osallistuvissa jäsenvaltioissa sijaitsevia laitoksia koskevat siirtymäsäännökset

1. Kyproksessa ja Maltassa sijaitsevia laitoksia koskeva siirtymäpitoajanjakso ei vaikuta siihen pitoajanjaksoon, jota sovelletaan asetuksen (EY) N:o 1745/2003 (EKP/2003/9) 7 artiklan mukaisesti muissa rahaliittoon osallistuvissa jäsenvaltioissa sijaitseviin laitoksiin.

2. Muissa rahaliittoon osallistuvissa jäsenvaltioissa sijaitsevat laitokset voivat päättää vähentää varantopohjastaan velat Kyproksessa ja Maltassa sijaitseville laitoksille 12 päivän joulukuuta 2007 ja 15 päivän tammikuuta 2008 välisenä pitoajanjaksona ja 16 päivän tammikuuta ja 12 päivän helmikuuta 2008 välisenä pitoajanjaksona, vaikka tällaiset laitokset eivät vähimmäisvarannon määrää laskettaessa ole asetuksen (EY) N:o 1745/2003 (EKP/2003/9) 2 artiklan 3 kohdassa tarkoitetussa varantovelvoitteen alaisten laitosten luettelossa.

3. Muissa rahaliittoon osallistuvissa maissa sijaitsevien laitosten, jotka haluavat vähentää velat Kyproksessa ja Maltassa sijaitseville laitoksille, on laskettava vähimmäisvarantonsa määrä 31 päivänä lokakuuta 2007 päivätyn taseen perusteella 12 päivän joulukuuta 2007 ja 15 päivän tammikuuta 2008 välisen pitoajanjakson osalta ja 30 päivänä marraskuuta 2007 päivätyn taseen perusteella 16 päivän tammikuuta ja 12 päivän helmikuuta 2008 välisen pitoajanjakson osalta sekä ilmoitettava tiedot asetuksen (EY) N:o 2423/2001 (EKP/2001/13) liitteessä I olevan taulukon 1 viidennen alaviitteen mukaisessa taulukossa, jossa Kyproksessa ja Maltassa sijaitsevat laitokset esitetään jo EKP:n vähimmäisvarantojärjestelmään kuuluvina laitoksina.

Tämä ei kuitenkaan vaikuta laitosten velvollisuuteen toimittaa tilastotiedot kyseisiltä ajanjaksoilta asetuksen (EY) N:o 2423/2001 (EKP/2001/13) liitteessä I olevan taulukon 1 mukaisesti siten, että Kyproksessa ja Maltassa sijaitsevien laitosten tiedot esitetään vielä kohdassa ”Ulkomaat”.

Taulukot ilmoitetaan asetuksessa (EY) N:o 2423/2001 (EKP/2001/13) asetettujen määräaikojen ja menettelyjen mukaisesti.

4. Joulukuussa 2007, tammikuussa 2008 ja helmikuussa 2008 alkavien pitoajanjaksojen osalta muissa rahaliittoon osallistuvissa jäsenvaltioissa sijaitsevien laitosten, joita koskee asetuksen (EY) N:o 2423/2001 (EKP/2001/13) 2 artiklan 2 kohdan mukainen poikkeus ja jotka haluavat vähentää velat Kyproksessa ja Maltassa sijaitseville laitoksille, on laskettava vähimmäisvarantonsa määrä 30 päivänä syyskuuta 2007 päivätyn taseen perusteella ja ilmoitettava tiedot asetuksen (EY) N:o 2423/2001 (EKP/2001/13) liitteessä I olevan taulukon 1 viidennen alaviitteen mukaisessa taulukossa, jossa Kyproksessa ja Maltassa sijaitsevat laitokset esitetään jo EKP:n vähimmäisvarantojärjestelmän alaisina laitoksina.

Tämä ei kuitenkaan vaikuta laitosten velvollisuuteen toimittaa tilastotiedot kyseisiltä ajanjaksoilta asetuksen (EY) N:o 2423/2001 (EKP/2001/13) liitteessä I olevan taulukon 1 mukaisesti siten, että Kyproksessa ja Maltassa sijaitsevien laitosten tiedot esitetään vielä kohdassa ”Ulkomaat”.

Taulukot ilmoitetaan asetuksessa (EY) N:o 2423/2001 (EKP/2001/13) asetettujen määräaikojen ja menettelyjen mukaisesti.

4 artikla

Voimaantulo ja soveltaminen

1. Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

2. Mikäli tässä asetuksessa ei toisin säädetä, sovelletaan asetusten (EY) N:o 1745/2003 (EKP/2003/9) ja (EY) N:o 2423/2001 (EKP/2001/13) säännöksiä.

Annettu Frankfurt am Mainissa 9 päivänä marraskuuta 2007. EKP:n neuvoston puolesta EKP:n puheenjohtaja Jean-Claude TRICHET

(1) EYVL L 318, 27.11.1998, s. 1. Asetus sellaisena kuin se on muutettuna asetuksella (EY) N:o 134/2002 (EYVL L 24, 26.1.2002, s. 1).

(2) EUVL L 250, 2.10.2003, s. 10.

(3) EYVL L 318, 27.11.1998, s. 4.

(4) EYVL L 318, 27.11.1998, s. 8.

(5) EYVL L 333, 17.12.2001, s. 1. Asetus sellaisena kuin se on viimeksi muutettuna asetuksella (EY) N:o 4/2007 (EKP/2006/20) (EUVL L 2, 5.1.2007, s. 3).